Rikunarita-ORG/Wikinium huggingface dataset:
# Sjeverne dinastije

**Sjeverne dinastije** (北朝 běi cháo) je naziv kojim se u kineskoj historiji označava pet carskih dinastija koje su od 439. do 589. vladale sjevernom Kinom. To su dinastija Sjeverni Wei, dinastija Istočni Wei, dinastija Zapadni Wei, dinastija Sjeverni Qi i dinastija Sjeverni Zhou.

Svih pet dinastija se zajedno sa dinastijama koje su u isto vrijeme vladale južnom Kinom smještaju pod širi pojam Južne i Sjeverne dinastije.

## Vanjske veze

* History of China: A good catalogue of info Arhivirano 2017-04-22 na Wayback Machine-u
# Južne dinastije

**Južne dinastije** (南朝 pinyin: náncháo) je naziv kojim se u kineskoj historiji označavaju četiri carske dinastije koje su vladale južnom Kinom od 420. do 589. Pod njima se podrazumijevaju: dinastija Liu Song, dinastija Južni Qi, dinastija Liang i dinastija Chen. Ponekad se u njih ubraja i dinastija Liang.

Zajedno sa Sjevernim dinastijama koje su u isto vrijeme vladale sjevernom Kinom, te se dinastije nazivaju Južne i Sjeverne dinastije.

## Vanjske veze

* History of China: A good catalogue of info Arhivirano 2017-04-22 na Wayback Machine-u
# Goguryeo

|  |
| --- |
| **Upozorenje**: *Nije specificirana vrijednost za "ime\_genitiv"* |
|

|  |
| --- |
| **고구려 (高句麗) Goguryeo** |
|

|  |  |  |
| --- | --- | --- |
| ?  | **37. pne–668** |  ?    ? |

 |
| Položaj {{{ime\_genitiv}}}Goguryeo na vrhuncu moći 476. |
| **Glavni grad** | *Nije naveden* |
| **Jezik/ci** | Goguryeo jezik (dio starokorejskog)
 |
| **Religija** | budizam, konfucijanstvo, taoizam, korejski šamanizam
 |
| **Vlast** | Monarhija
 |
| **Monarh** |
|  - 37. pne. - 19. n.e.
 | Dongmyeong
 |
|  - 391 - 413
 | Gwanggaeto Veliki
 |
|  - 413 - 491
 | Jangsu
 |
|  - 590 - 618
 | Yeongyang
 |
| **Historijska era** | Stari vijek
 |
|  - Nastanak
 |  |
|  - uvođenje budizma
 | 372
 |
|  - Pohodi Gwanggaeto Veliki
 | 391 - 413
 |
|  - Goguryeo-Sui ratovi
 | 598 - 614
 |
|  - Goguryeo-Tang ratovi
 | 645 - 668
 |
|  - Prestanak
 |  |
| **Stanovništvo** |
|  -  est.
 | 3,500,000 (u vrijeme pada godine 668,)
 |

 |

**Goguryeo** ili **Koguryŏ** (korejski izgovor: koɡuɾjʌ) je bilo drevno korejsko kraljevstvo smješteno u sjevernom i centralnom dijelu današnjeg Korejskog poluotoka, južnoj Mandžuriji i južnim dijelovima Primorskog kraja na ruskom Dalekom Istoku.

Zajedno sa kraljevstvima Baekje i Silla, Goguryeo je tvorio Tri kraljevstva Koreje. Goguryeo je bitno učestvovao u borbi za kontrolu and Korejskiom polutokom te imao razvijene odnose sa susjednom Kinom i Japanom.

Samguk Sagi, tekst iz 12. vijeka, sugerira kako je Goguryeo osnovana godine 37. pne. od Jumonga, princa države Buyeo. Arheološki dokazi i druge indicije, pak, sugeriraju da je kultura Goguryeo postojala od 2. vijeka pne. odnosno od vremena pada Gojoseona, ranijeg kraljevstva koje je vladalo južnom Mandžurijom i sjevernom Korejom.

Goguryeo je bila regionalna sila Sjeveroistočne Azije sve dok je 668. nije porazio savez kraljevstva Silla i kineske dinastije Tang. Njenu teritoriju su poslije podijelili Kina, Ujedinjena Silla i Balhae.

Riječ "**Koreja**" dolazi od riječi "**Goryeo**", koja je ispočetka označavala Goguryeo.

## Vanjske veze

* (`en`) Encyclopaedia Britannica
* (`en`) Encarta( Arhivirano 2009-04-02 na Wayback Machine-u 2009-10-31)
* (`en`) Columbia Encyclopedia
* (`ko`) Information about the ancient kingdom Arhivirano 2023-06-14 na Wayback Machine-u
* (`en`) Goguryeo of Korea Arhivirano 2008-09-19 na Wayback Machine-u
# Carica Xiao (Yang)

| Carica Xiao
 |
| --- |
| **Carica dinastije Sui**  |
| Tenura
 | 605 - 11. april 618 (13 godina)
 |
|  |
| Suprug/a
 | Car Yang od Suija
 |
| Potomstvo
 | Yang Zhao, krunski princ Yuande Yang Jian, princ od Qija Princeza Nanyang
 |
| Posthumno ime
 | Carica Min 愍皇后 "trpeća carica"
 |
| Kuća
 | Dinastija Liang (po rođenju) Dinastija Sui (po braku)
 |
| Otac
 | Car Ming od Zapadnog Lianga
 |
| Majka
 | Gospa Zhang
 |
| Rođen/a
 | 566 Jiangling, Zapadni Liang
 |
| Umro/la
 | 17. april 648 648. (dob: 81–82) Chang'an, Kina pod dinastijom Tang
 |

**Carica Xiao** (蕭皇后, osobno ime nepoznato; 566? - 17. april 648), formalno **Carica Min** (愍皇后, doslovno "trpeća carica"), bila je carica kineske dinastije Sui, odnosno supruga cara Yanga.

Xiao je poticala iz dinastije Liang, čija se vlast do vremena njenog rođenja svela na oblast Jianglinga, u kome je uspostavljena dinastija Liang, klijent dinastije Sjeverni Zhou. Bila je kćer cara Minga od Zapadnog Lianga, ali ju je otac, zbog lošeg znamenja, odmah nakon rođenja povjerio stricu Xiao Jiju; on i njegova supruga su ubrzo umrli, pa je odrasla kod svog ujaka Zhang Kea. Godine 580. otac joj je pomogao Yang Jianu, regentu države Sjeverni Zhou, da porazi generala Yuchi Jonga, a nakon čega je Yang Jian preuzeo prijestolje, osnovavši dinastiju Sui. U znak zahvalnosti je od caru Mingu ponudio da jednu od svojih kćeri da svom sinu Yang Guangu, a što je Ming pristao, te se Xiao udala za njega.

Xiao je svom mužu rodila dva sina Yang Haoa i Yang Jiana, te kćer, kasnije poznatu kao Princeza Nanyang. Godine 600. joj je muž postao krunski princ, a nakon očeve smrti i car. Xiao je caricom formalno proglašena sljedeće godine. Historičari su je opisali kao krotku i inteligentnu ženu, koja je cara pokušavala odgovoriti od niza destruktivnih odluka koje će oko godine 618. dovesti do kolapsa dinastije Sui i careve smrti, koga su ubili pobunjeni vojnici.

Sljedeće godine je počela bespoštedna borba za vlast među generalima; carica Xiao se stoga odlučila skloniti na sjever, preko Velikog zida kod Tujuea (Turaka). Na njihovom dvoru je ostala počasni gost sve dok Jiali Khana nije 630. pokorio Li Jing, general u službi nove dinastije Tang. Tada je bivša carica zarobljena i dovedena u carsku prijestolnicu Chang'an; car Taizong je, međutim, prema njoj iskazivao poštovanje i dobro postupao; nakon smrti je pokopana uz carske počasti.

## Literatura

* Hong Lee and Stefanowsky (2007). *Biographical dictionary of Chinese women: antiquity through Sui, 1600 B.C.E.-618 C.E*. M.E. Sharpe, Inc.

| Kineska carska porodica
 |
| --- |
| Prethodi: **Carica Dugu Qieluo** | **carica dinastije Sui** 605–618
 | Slijedi: **Nema (dinastija uništena)** |
| **carica Kine (većina oblasti)** 605–618
 | Slijedi: **Carica Zhangsun od dinastije Tang** |
| **carica Kine (Hebei)** 605–617
 | Slijedi: **Carica Cao od Xije** |
| **carica Kine (Shanxi)** 605–617
 | Slijedi: **Carica Ju od Dingyanga** |
| **carica Kine (Istočni Gansu)** 605–617
 | Slijedi: **Carica Ju od Qina** |
# Yang Zhao

**Yang Zhao** (楊昭) (584–606), formalno **Krunski princ Yuande** (元德太子, doslovno "istaknuti i brižni krunski princ"), posthumno **Car Xiaocheng** (孝成皇帝, doslovno "sinovljevski i uspješni car") sa hramskim imenom **Shizong** (世宗) za vrijeme kratke vladavine njegovog sina Yang Tonga, bio je krunski princ kineske dinastije Sui. Bio je najstariji sin cara Yang (Yang Guang). Majka mu je bila carica Xiao. Status krunskog princa je dobio 605. godine, nedugo po očevom stupanju na prijestolje. Imao je dvije supruge i tri sina, od kojih će dva - Yang You i Yang Yong - nakratko postati carevi za vrijeme kolapsa dinastije Sui 617-619. Sam Yang Zhao to nije dočekao, jer je umro 606. Kineski historijski izvori to pripisuju pretilosti, odnosno prevelikom umoru zbog klečanja prilikom dvorskih ceremonija.
# Yang Jian

**Yang Jian** može biti:

* Erlang Shen, kinesko božanstvo
* Car Wen od Suija (541–604), prvi car i osnivač kineske dinastije Sui
* Yang Jian (princ Suija) (585–618), unuk cara Wena (i sin cara Yanga)
# Yang Gao

**Yang Gao** (楊杲) (607–618), nadimak **Jizi** (季子), bio je kineski carski princ iz dinastije Sui, odnosno najmlađi sin cara Yanga. Bio je zajedno sa ocem u Jiangduu, kada se pobunio general Yuwen Huaji. Mladi je princ pred ocem sasječen mačevima prije nego što je i car nakon toga zadavljen.

## Reference

* *Knjiga Suija*, vol. 59[1] Arhivirano 2007-10-11 na Wayback Machine-u.
* *Historija Sjevernih dinastija*, vol. 71[2] Arhivirano 2008-02-06 na Wayback Machine-u.
* *Zizhi Tongjian*, vols. 181, 182, 185.
# Dou Jiande

| Dou Jiande
 |
| --- |
| Rođenje i smrt: | 573–3. august 621
 |
| Osobno ime: | Jiàndé (建德)
 |
| Datumi vladavine: | 15. februar 617–28. maj 621
 |
| Dinastija: | Xìa (夏)
 |

**Dou Jiande** (竇建德) (573 – 3. august 621) bio je vođa kineskih seljaka koji su se pobunili protiv vlasti cara Yanga, odnosno dinastije Sui. Historijski izvori ga opisuju kao najhumanijeg i najsposobnijeg od svih seljačkih vođa svog vremena, a te su mu osobine omogućile da sa svojom ustaničkom vojskom zauzme današnju oblast Hebeija, a da se potom proglasi Princom od Changlea, a potom i princom od Xije. Godine 621. je današnju oblast Henana, kojom je vladao Wang Shichong, car samoproglašene države Zheng, napao Li Shimin, general u službi novoosnovane dinastije Tang. Dou je vjerovao da će, ako država Zheng bude uništena, njegova država Xia doći sljedeća na red, pa je priskočio u Wangu u pomoć, iako su ga od toga nastojali odgovoriti savjetnik Ling Jing (凌敬) i supruga carica Cao. U bitci kod Hulaoa je poražen, a potom zarobljen. Lijev otac car Gaozu od Tanga ga je potom dao pogubiti. Njegovu teritoriju su zauzele trupe Tanga, ali je Douv general Liu Heita digao ustanak i protjerao trupe Tanga, održavši se protiv njih do 623.

## Napomene i reference

* *Knjiga Tanga*, vol. 54 Arhivirano 2008-06-21 na Wayback Machine-u.
* *Nova knjiga Tanga*, vol. 85 Arhivirano 2008-11-20 na Wayback Machine-u.
* *Zizhi Tongjian*, vols. 181, 183, 184, 185, 186, 187, 188, 189.

| Kraljevske titule
 |
| --- |
| Prethodi:  **car Yang od Suija**  |  **Vladar Kine (Hebei)**  617–621
 | Slijedi:  **Liu Heita (Princ od Handonga)**  |
# Carica Dugu Qieluo

| Dugu Qieluo
 |
| --- |
| **Carica dinastije Sui**  |
| Trajanje
 | 581 – 10. septembar 602
 |
|  |
| Potomstvo
 | Yang Lihua, carica Tianyuan od Sjevernog Zhoua Yang Yong, princ Fangling Yang Guang, car Yang Yang Jun, princ Xiao od Qina Yang Xiu, princ od Shua Yang Awu, princeza Lanling Yang Liang, princ od Hana Princeza Xiangguo Princeza Guangping Princeza Wanan, vojvotkinja od Chena
 |
| Puno ime
 | Dugu Qieluo 獨孤伽羅
 |
| Otac
 | General Dugu Xin
 |
| Majka
 | Gospa Cui
 |

**Carica Dugu Qieluo** (獨孤伽羅) (544 – 10. septembar 602), formalno **Carica Wenxian** (文獻皇后), bila je carica kineske dinastije dinastije Sui, odnosno supruga njenog osnivača cara Wena. Bila je kćer Dugu Xina (獨孤信), generala države Zapadni Wei koji ju je, nedugo nakon osnivanja države Sjeverni Zhou 557. godine, udao za Yang Jiana, 16-godišnjeg sina sebi potčinjenog generala po imenu Yang Zhong (楊忠). Iako su oboje bili adolescenti, i iako je u pitanju bio politički brak, Yang Jian i Dugu Qieluo su se iskreno voljeli i ostali privrženi jedno drugom do kraja života. Rodila mu je pet sinova i pet kćeri, uključujući Yang Lihua, koja je zahvaljujući udaji za cara cara Xuana od Sjevernog Zhoua bila caricom od 578. do 580. Ona sama je caricom postala kada se Yang Jian 581. proglasio carem. Historijski zapisi navode kako je bila izuzetno štedljiva i savjetovala svog supruga. Njihov odnos je bio toliko snažan da joj je car, osim jednom, bio vjeran do kraja života, odnosno odbijao uzimati konkubine. Carica je, međutim, s vremenom došla u sukob sa svojim najstarijim sinom Yang Yongom, te je 600. uspjela nagovoriti muža da nmu oduzme titulu krunskog princa u korist drugog sina Yang Guanga. Kasniji historičari tu odluku tumače kao jedan od glavnih uzroka za propast dinastije, koji se zbio deceniju i pol nakon njene smrti.

## Reference

* *Knjiga Suija*, vol. 36.[1] Arhivirano 2008-01-23 na Wayback Machine-u
* *Historija Sjevernih dinastija*, vol. 14.[2] Arhivirano 2005-11-25 na Wayback Machine-u
* *Zizhi Tongjian*, vols. 174, 175, 176, 177, 178, 179.

| Kineska carska porodica
 |
| --- |
| **Nova titula** Dinastija uspostavljena
 | **carica dinastije Sui** 581–602
 | Slijedi: **carica Xiao** |
| Prethodi: **Carica Sima Lingji of Sjevernog Zhoua** | **carica Kine (Sjeverna/Zapadna)** 581–602
 |
| Prethodi: **Carica Wang od dinastije Liang** | **carica Kine (oblast Jiangling)** 587–602
 |
| Prethodi: **Carica Shen Wuhua od dinastije Chen** | **carica Kine (Jugoistočna)** 589–602
 |
# 569.

|  |  |
| --- | --- |
| Milenijum:
 | 1. milenijum
 |
| Vjekovi:
 | 5. vijek – **6. vijek** – 7. vijek
 |
| Decenija:
 |  530-e  540-e  550-e  – 560-e –  570-e  580-e  590-e  |
| Godine:
 | 566 567 568 – **569** – 570 571 572
 |

Godina **569.** (**DLXIX**) bila je redovna godina koja počinje u utorak u julijanskom kalendaru. Oznaka 569. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Kralj Garamanta sklapa mirovni sporazum sa Bizantskim Carstvom.
* Jovan Efeški piše *Biografije istočnih svetaca*.
* 3.10. - Langobardi pod kraljem Alboinom zauzimaju Milano.
* 19.11. - Iz Toursa se u Poitiers svečanom procesijom prenose relikvije Istinskog križa, poslane kao poklon bizantskog cara Justina II opatici Radegundi; tom prigodom se prvi put izvodi himna *Vexilla regis* koju je napisao biskup Venancije Fortunat.
* Nubijsko kraljevstvo Alodija prelazi na kršćanstvo (po Jovanu Efeškom).

## Rođenja

* 8.9. – Car Yang od Suija

## Smrti

* Car Wucheng od Sjevernog Qija
* Dorotej, koptski patrijarh Aleksandrije

## Reference
# Yang Yong

**Yang Yong** (楊]勇; ? - 604), nadimak **Xiandifa** (睍地伐), ponekad poznat i po posthumnoj tituli **Princ od Fanglinga** (房陵王), bio je kineski krunski princ iz dinastije Sui. Bio je najstariji sin osnivača dinastije cara Wena i njegove supruge Dugu Qieluo. Pao je u nemilost roditelja zbog rasipništva (što mu je zamjerao otac) i velikog broja konkubina (što mu je zamjerala majka). Njegov mlađi brat Yang Guang se nije isticao takvim manama, te je stekao njihovu naklonost. Godine 600. car Wen je smijenio Yang Yonga sa mjesta krunskog princa i imenovao Yang Guanga. Kada je car Wen 604, umro, a Yang Guang preuzeo prijestolje kao car Yang, dao je svog starijeg brata pogubiti.
# Krunski princ

**Krunski princ** ili **krunska princeza** je naziv, odnosno titula za nasljednika ili nasljednicu prijestolja u monarhijama. Supruga Krunskog princa se također naziva Krunskom princezom.

Tu titulu treba razlikovati od prijestonasljednika, jer se u različitim monarhijama koriste različita pravila, ali i titule za prijestonasljednike.

## Povezano

* prijestolonasljednik

## Izvori i reference

* RoyalArk- see each present country
* Heraldica.org- here napoleonic section
# Car Gong od Suija

| Yang You
 |
| --- |
| **car dinastije Sui (Zapadna)**  |
| Nasljednik
 | dinastija ukinuta
 |
|  |
| Puno ime
 | Porodično ime: Yang (楊, Yáng) Osobno ime: You (侑, You)
 |
| Posthumno ime
 | Gōng (恭)
 |
| Kuća
 | dinastija Sui
 |
| Otac
 | Yang Zhao, krunski princ Yuande
 |
| Majka
 | Krunska princeza Wei
 |
| Rođen/a
 | 605
 |
| Umro/la
 | 14. septembar 619
 |

**Car Gong od Suija** (隋恭帝) (605 – 14. septembar 619), osobno ime **Yang You** (楊侑), bio je kratkotrajni kineski car iz dinastije Sui. Tradicionalno se smatra njenim posljednjim vladarom, s obzirom da je predao prijestolje caru Gaozuu iz sljedeće dinastije Tang, iako se njegov brat Yang Tong nešto kasnije proglasio carem i prisizao krunu sve do 619. Li Yuan se 617. pobunio protiv vladavine Yang Youovog djeda cara Yanga, krajem iste godine zauzeo prijestolnicu Chang'an, zarobio Yang Youa i proglasio ga carem; to su, međutim, priznale samo područja pod Lijevom kontrolom; ostala su nastavila priznavati cara Yanga. Nakon što je godine 618. doznao da je car Yang ubijen od generala Yuwen Huajija, Li je mladog cara natjerao da mu preda prijestolje. Car je umro sljedeće godine, najvjerojatnije pod Gaozuovoj naredbi.

## Preci

## Napomene

| Kineska carska porodica
 |
| --- |
| Prethodi: **Car Yang od Suija** | **car dinastije Sui (Zapadna)** 617–618
 | **dinastija ugašena** |
| **car Kine (Centralni/Južni Shaanxi/Sichuan/Chongqing/Centralni/Južni Shanxi** 617–618
 | Slijedi: **Car Gaozu od Tanga** |
# Yang Hao (princ)

| Yang Hao (princ)
 |
| --- |
| Rođenje i smrt: | nepoznato–618
 |
| Osobno ime: | Hào (浩)
 |
| Datumi vladavine: | 11. april 618–618
 |
| Dinastija: | dinastija Sui
 |

**Yang Hao** (楊浩) (22. Novembra, 586 - 618), poznat i kao **Princ od Qina** (秦王), je bio kineski carski princ iz dinastije Sui. Bio je unuk cara Wena i sin princa Yang Juna. Kada je general Yuwen Huaji u aprilu 618. ubio njegovog strica cara Yanga, odlučio je Yang Haoa proglasiti carem. Međutim, u stvarnosti je Yuwen Huaji držao svu vlast, a Yang Hao bio obična marioneta u kućnom pritvoru. Nakon što je Yuwen Huajieva Xiagou armija poražena od suparničkog gospodara rata Li Mija, Yuwen Huaji je postao uvjeren da su mu dani odbrojani. Nastojeći ih provesti kao car, dao je formalno svrgnuti i pogubiti Yang Haoa kako bi se mogao proglasiti carem nove dinastije Xu.

## Reference

* *Knjiga Suija*, vol. 45.
* *Historija Sjevernih dinastija*, vol. 71.
* *Zizhi Tongjian*, vols. 179, 180, 185, 186.

| Kineska carska porodica
 |
| --- |
| Prethodi: **car Yang od Suija** | **car dinastije Sui (Xiaoguo armija)** 618
 | **pretendiranje završeno** |
| **car Kine (Xiaoguo armija)** 618
 | Slijedi: **Yuwen Huaji (car Xua)** |
# Liu Wuzhou

| **Dingyang Khan** (定楊可汗) or **Dingyang Tianzi** (定楊天子)
 |
| --- |
| Porodično ime: | Liu (劉, líu)
 |
| Osobno ime: | Wuzhou (武周, wǔ zhōu)
 |
| Posthumno ime: | Nema
 |

**Liu Wuzhou** (劉武周) (? -622?) je bio kineski ustanički vođa iz doba kolapsa dinastije Sui koji je godine 617. osnovao kratkotrajnu državu u mjestu Mayi (馬邑, današnji Shuozhou u Shanxi). Proglasivši se vladarom - tradicionalni izvori daju oprečne podatke da li je koristio titulu kan ili *tianzi* - stekao je vlast nad sjevernim Shanxijem i centralnim dijelom današnje Unutrašnje Mongolije. Nakon što je general Li Yuan godine 618. proglasio novu dinastiju Tang, Liu Wuzhou se pokazao kao jednim od njegovih najopasnijih suparnika. Sklopivši savez sa Istočnim Tujueima je godine 619. nakratko osvojio Li Yuanovo originalno uporište Taiyuan. Godine 620. je Li Yuanov sin Li Shimin (budući car Taizong) krenuo u protuofenzivu u kojoj je prvo vraćen Taiyuan, a potom osvojen i Mayi, nakon čega je Liu Wuzhou pobjegao kod Istočnih Tujuea. Kada je 622. Liu Wuzhou pokušao ponovno organizirati ustanak u Kini, Tujuei su ga pogubili kako bi izbjegli rat sa sada već ojačanom dinastijom Tang.

| Kineska carska porodica
 |
| --- |
| Prethodi: **Car Yang od Suija** | **car Kine (Sjeverni Shanxi)** 617–620
 | Slijedi: **Car Gaozu od Tanga** |
| Prethodi: **Car Gaozu od Tanga** | **car Kine (Centralni/Južni Shanxi)** 619–620
 |
# Li Gui

| Li Gui
 |
| --- |
| Rođenje i smrt: | nepoznato–619
 |
| Osobno ime: | Gǔi (軌)
 |
| Datumi vladavine: | 617–29. jun 619
 |
| Dinastija: | Liáng (涼)
 |
| Datumi ere: | 26. novembar 618–29. jun 619
 |

**Li Gui** (李軌) (? -619), kurtoazno ime **Chuze** (處則) bio je kineski ustanički vođa koji je za vrijeme kolapsa dinastije Sui na području zapadnog Gansua 617. osnovao državu Liang i proglasio se njenim carem. Li Gui je ustanak protiv cara Yanga podigao prije svega u nastojanju da preduhitri suparničkog ustaničkog vođu Xue Jua na istoku; kineski historijski izvori navode da je na početku iskazao diplomatske vještine, okupivši oko sebe lokalno stanovništvo i činovnike, te sklopivši savez sa ustaničkim generalom Li Yuanom u Chang'anu. Savez se, međutim, raspao 618. kada su Xue Ju i njegov sin Xue Rengao uklonjeni, a Li Yuan sebe proglasio carem nove dinastije Tang. Nakon bezuspješnih pokušaja da Li Gua nagovori na odustajanje od carske titule, Li Yuan mu je u štab kao lažnog prebjega poslao svog činovnika po imenu An Xinggui (安興貴). On je u gradu Wuwei u ljeto 619. digao ustanak protiv Li Gua, te ga zarobio. Li Gui je oveden u Chang'an i pogubljen.

## Reference

* *Knjiga Tanga*, vol. 55 Arhivirano 2008-06-21 na Wayback Machine-u.
* *Nova knjiga Tanga*, vol. 86 Arhivirano 2008-11-20 na Wayback Machine-u.
* *Zizhi Tongjian*, vols. 184, 185, 186, 187.

| Kraljevske titule
 |
| --- |
| Prethodi:  **Car Yang od Suija**  |  **car Kine (Zapadni Gansu)**  617–619
 | Slijedi:  **Car Gaozu od Tanga**  |
# 619.

|  |  |
| --- | --- |
| Milenijum:
 | 1. milenijum
 |
| Vjekovi:
 | 6. vijek – **7. vijek** – 8. vijek
 |
| Decenija:
 |  580-e  590-e  600-e  – 610-e –  620-e  630-e  640-e  |
| Godine:
 | 616 617 618 – **619** – 620 621 622
 |

Godina **619.** (**DCXIX**) bila je redovna godina koja počinje u ponedjeljak u julijanskom kalendaru. Oznaka 619. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Avari prvi put napadaju Konstantinopol.
* Kubrat, vladar Bugara, je kršten u Konstantinopolu.
* Okončan mekanski bojkot Hašemita i Muhameda.
* Drugi perzijsko-turkijski rat u kome Perzijanci odnose veliku pobjedu nad Zapadnim Turcima.
* Melit postaje nadbiskup Canterburyja.
* 23.12. – Bonifacije V nasljeđuje Adeodata I kao 69. papa.
* Reforma kineskog kalendara temeljena na preciznijem računanju pomjeranja sunca i mjeseca.
* U Kini počinje korištenje velikih orkestara.
* c. Deseta godina Muhamedovog prorokovanja, Godina tuge (*‘Ām al-Ḥuzn*), zbog smrti supruge Hatidže i strica Abu Taliba.

## Rođenja

* Li Chengqian, kineski krunski princ i nasljednik cara Taizonga

## Smrti

* 3.2. – Laurencije, nadbiskup Canterburyja
* 14.9. - Car Gong od Suija
* Abu Talib, ujak islamskog proroka Muhameda
* Hatidža, supruga islamskog proroka Muhameda
* Heshana Khan
* Li Gui, kineski gospodar rata i samozvani car
* Li Mi, kineski ustanički vođa, general i gospodar rata u vrijeme kolapsa dinastije Sui (r. 582)
* Liu Wenjing, kineski kancelar u službi dinastije Tang (r. 568)
* Yang Tong, nominalni kineski car iz dinastije Sui
* Yuwen Huaji, kineski general i samozvani car
* Sv. Jovan Milostivi, pravoslavni patrijarh Aleksandrije (mogući datum)

## Reference
# Yuwen Shu

**Yuwen Shu** (宇文述) (? - 616), kurtoazno ime **Botong** (伯通), formalno **Vojvoda Gong od Xau** (許恭公), bio je kineski vojskovođa i velikodostojnik u službi dinastije Sui.

Po nacionalnosti je bio Xianbei, potomak loze oficira koja je služila carevima dinastije Sjeverni Wei. Karijeru je započeo u doba dinastije Sjeverni Zhou, postavši komandant tjelesne garde regenta Yuwen Hua, a kasnije i visoki službenik u upravi cara Wua. Nakon smrti cara Xuana 580. stao je na stranu regenta Yang Jiana u sukobu sa Yuchi Jiongom, pomogavši mu tako da 581. preuzme prijestolje kao car Wen i tako stvori dinastiju Sui.

Godine 589. sudjelovao je u velikom pohodu protiv južne dinastije Chen kojim je ujedinjena Kina. Tom prilikom se sprijateljio sa princom Yang Guangom i postao jedan od njegovih najvažnijih saveznika. Godine 600. je aktivno sudjelovao u spletkama zahvaljujući kojima je car Wen titulu krunskog princa oduzeo Yang Yongu i udijelio Yang Guangu. On je nakon očeve smrti godine 604. preuzeo prijestolje kao car Yang.

Godine 612. je Yuwen Shu sudjelovao u prvom velikom pohodu protiv korejske države Goguryeo, a koji je završio katastrofom. Iako je nakon toga pao u nemilost, car ga je brzo rehabilitirao. Već sljedeće godine je Yuwen Shu opravdao povjerenje ugušivši ustanak Yang Xuangana. Umro je 616.

Yuwen Shu je imao dva sina - Yuwen Huaji, koji je nedugo nakon očeve smrti ubio cara i postao samozvani vladar u periodu anarhije koji je uslijedio - te Yuwen Shiji, koji je postao jedan od velikodostojnika kasnije dinastije Tang.

## Napomene i reference

* *Knjiga Suija*, vol. 61.
* *Zizhi Tongjian*, vols. 174, 177, 179, 180, 181, 182, 183.